555電池

555電池，又嗌三個五電池或虎頭電池，係中國廣東廣州嘅國營企業，1928年成立，總部位置喺海珠區工業大道北132號。間嘢主要出乾電池，家下佢嘅銷售同出口量、收入同出口額業務排喺中國大陸前列。佢喺中國大陸嘅電池生產業非常之出名，喺非洲出口企業百強排行榜排第7。

雖然企業本身名嗌虎頭電池，但555同555電池個名已經深入民心，好多廣州本地人嗌嘅「555電池」都係指呢間公司。

史
1928年，電池廠正式成立，嗰時係叫興華電池廠。1968年廣州49間電池廠合併成一間工廠後，正式定名做廣州電池廠。喺1984年成為中國大陸電池行業入面，第一間有自己經營進出口業務權嘅企業。過咗2年又喺香港成立咗高力電池，喺嗰時算好葳蕤，因為佢係中國大陸第一間全外向型嘅中資工業實業性企業。1988年組建咗555電池集團之後，喺街頭巷尾賣嘅「555電池」逐漸深入民心。1992年成立廣州市電池工貿企業集團。到咗1999年，廣州電池廠同廣州番梘廠合資，搞咗間廣州電池有限公司。第二年又同廣州市輕工業品電器進出口公司嘅電池科合併，成為虎頭電池集團有限公司。

攷
 广州电池厂 廣州老字號傳奇
 寻找最广货：从一颗电池到六十亿颗电池 奧一
 “555”之光照全球--广州电池厂 廣州圖書館
 “虎头”电池耀全球 广州文史
 555虎头 百强

類:廣州公司
類:電池
類:海珠區